Document ID: 32009D0621

KOMISIJAS LĒMUMS
(2009. gada 20. augusts),
ar ko groza Lēmumu 2008/185/EK attiecībā uz Ziemeļīrijas iekļaušanu to reģionu sarakstā, kur Aujeski slimībai ir apstiprināta valsts kontroles programma
(izziņots ar dokumenta numuru C(2009) 6394)
(Dokuments attiecas uz EEZ)
(2009/621/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās 9. panta 2. punktu,
tā kā:
(1)
Direktīva 64/432/EEK paredz noteikumus, kas piemērojami liellopu un cūku tirdzniecībai Kopienā. Minētās direktīvas 9. pants nosaka kritērijus konkrētu lipīgo slimību, tostarp Aujeski slimības, obligāto valsts kontroles programmu apstiprināšanai.
(2)
Komisijas 2008. gada 21. februāra Lēmumā 2008/185/EK par papildu garantijām Kopienas iekšējā tirdzniecībā ar cūkām attiecībā uz Aujeski cūku slimību un kritērijiem, ar kuriem nodrošina informāciju par šo slimību (2), ir noteiktas papildu garantijas attiecībā uz cūku pārvietošanu starp dalībvalstīm. Šīs garantijas ir saistītas ar dalībvalstu klasificēšanu pēc to statusa attiecībā uz slimību.
(3)
Lēmuma 2008/185/EK II pielikumā minētas dalībvalstis vai to reģioni, kur ir apstiprinātas Aujeski slimības kontroles programmas.
(4)
Apvienotā Karaliste ir iesniegusi Komisijai apstiprinošus dokumentus attiecībā uz Aujeski slimības statusu Ziemeļīrijā. Aujeski slimības valsts kontroles programma ir īstenota vairākus gadus.
(5)
Komisija ir pārbaudījusi dalībvalsts iesniegtos dokumentus un ir konstatējusi, ka valsts kontroles programma Ziemeļīrijā atbilst Direktīvas 64/432/EEK 9. panta 1. punktā noteiktajiem kritērijiem. Tāpēc Ziemeļīrija jāiekļauj Lēmuma 2008/185/EK II pielikumā noteiktajā sarakstā.
(6)
Tāpēc attiecīgi jāgroza Lēmums 2008/185/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2008/185/EK II pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2009. gada 20. augustā

Labels: 0
3
6
18
15